Gollidal Ejipte-Senegaal
Senegaal e Ejipte: jaagorɗo yaasi Ejipte Nabiil Fahmii na waɗa njillu ñalaaɗe ɗiɗi to Senegaal, maa o hawru e hooreejo Makki SAL, e jaagorɗo yaasi oo Mankeer Njaay, e hooreejo parluman on Mustafaa Ñas.
Na anndaa wonde gila ko ɓooyi (faɓɓi) mawɓe Ejipte mbayrii yahude hirnaange afrik, Nabiil Fahmii yahata ko ɓeydugol tiiɗnude gollondire Ejipte e Senegaal.
Senegaal na jogii cofte nder nokkuure ndee, e Afrik e winndere ndee, ɗum ɓeydike e laamu Makki SAL, ko hooreejo Makki ardii goomu "NEPAD", kanko ardinoo "Njuɓɓudi ballondiral Islaamiyankoori", ko ɓooyaani hooreejo Amrik oo, Baarak Obama yahiino Senegaal, kadi Senegaal jaɓɓike batuuji mawɓe dental "UEMOA".
Ko noon kadi batuuji Dental Faggudu Leyɗe Afrik Hirnaange, DFLAH (CEDEAO / ECOWAS), Senegaal na hebloo jaɓɓaade batu leyɗe Farankofoon, ɗuum ko wune (poolgu) dipolomasi Senegaal.
Ejipte noon, caggal baylital laamu, cofte mum na dartinaa nder dental Afrik.
wol_Latn fuv_Latn fuv_Latn fuv_Latn fuv_Latn fuv_Latn